Hari Malvinas

Hari Malvinas atau secara rasminya Hari Veteran dan Mereka yang Gugur dalam Perang Malvinas adalah suatu cuti umum yang disambut pada 2 April setiap tahun di Argentina. Nama cuti ini merujuk kepada nama bahasa Sepanyol Kepulauan Falkland iaitu Islas Malvinas (Kepulauan Malvinas).

Cuti tersebut diperkenalkan buat pertama kalinya pada 22 November 2000 dan disytiharkan secara rasmi sejak 15 Disember tahun yang sama. Sejak 30 Jun 2006, Hari Malvinas merupakan hari kelepasan kebangsaan tidak boleh alih, jadi ia tidak boleh dialihkan ke hari Isnin sebelumnya atau berikutnya untuk mengisi hujung minggu yang panjang.

 Gambaran keseluruhan 
Cuti tersebut diraikan bagi memberi penghormatan kepada tentera Argentina yang terbunuh dalam Perang Falkland, di mana peristiwa tersebut bermula setelah Argentina menawan Kepulauan Falkland di Lautan Atlantik pada 2 April 1982. Sejumlah 649 warga Argentina yang terdiri daripada 633 anggota tentera dan 16 orang awam meninggal dunia semasa pendudukan selama 74 hari itu.

Sejak tahun 1983, cuti pada 2 April wujud dengan nama "Hari Kepulauan Malvinas, Sandwich dan Atlantik Selatan", yang ditubuhkan oleh Undang-undang 22,769 dan boleh dialih ke hari perniagaan seterusnya jika ia jatuh pada perayaan keagamaan. Sambutan hari tersebut kemudiannya diubah pada 10 Jun berdasarkan Dekri 901/84.4.

 Catatan 

 Rujukan 

Malvinas
Kategori:Perayaan April